《太常引 陈秋谷画溪渔父图册》
清代·赵庆熹

平湖如画远山低。小小缺瓜皮。白酒一瓶携，举网处、银刀正肥。

萍花洲渚，鸥波亭馆，只在水东西。青笠绿蓑衣，浑不是，苕溪霅溪。

作者简介：（约公元一八四O年前后在世）字秋舲，浙江仁和人。生卒年均不详，约清宣宗道光二十年前后在世。性倜傥，工诗词，家贫好读书。第道光进士。迟回二十年，选延川知县，不果往。改金华教授，亦末履任。庆熹工诗词散曲，著有《楚游草》、《蘅香馆诗稿》、《香消酒醒词》及《香消酒醒曲》，并传于世。